โบรกฯชี้ CENTEL ยังถูก แนะซื้อ พร้อมอัพไซด์เกิน 30%
โบรกฯชี้ CENTEL ยังถูก แนะซื้อ พร้อมอัพไซด์เกิน 30%
5 พ.ค. 2560

บล.ดีบีเอส วิคเคอร์ส (ประเทศไทย) ระบุในบทวิเคราะห์วันนี้ (5 พ.ค.) ว่า บริษัท โรงแรมเซ็นทรัลพลาซา จำกัด (มหาชน) หรือ CENTEL การปรับเพิ่มอัตราค่าห้องพักโรงแรมได้ ช่วยเสริมธุรกิจโรงแรมได้เป็นอย่างดี แรงผลักดันมาจากอัตราการเข้าพัก (OR) ที่สูง แต่คาดการณ์กำไรไตรมาส 1/60 อยู่ในเกณฑ์ทรงตัว เทียบช่วงเดียวกันของปีก่อนเพิ่มได้ประมาณ 2% เป็น 775 ล้านบาท ที่เติบโตได้ไม่สูง เพราะธุรกิจโรงแรมที่มัลดีฟส์ยังไม่ดีนักซึ่ง RevPar นั้นลดลง อีกทั้งการใช้กลยุทธ์ลดต้นทุนยังผลให้อัตรากำไรของธุรกิจอาหารนั้นสูงขึ้น แม้ว่าการเติบโตของรายได้ไม่ได้อยู่ในเกณฑ์ที่น่าตื่นเต้น
คำแนะนำ ซื้อ ราคาหุ้นขณะนี้ประเมินแล้วพบว่ายังถูก เนื่องจาก P/E ซื้อขายที่ 22 เท่า ซึ่งคิดเป็นส่วนลด 20% จากค่าเฉลี่ย 5 ปี ที่ 28 เท่า ขณะที่อัตราการเติบโตของกำไรหลักก็ถูกคาดว่าจะเติบโตได้สูง คือปี 60/61 เป็น 14% ทั้งสองปีเทียบ เทียบช่วงเดียวกันของปีก่อนราคาพื้นฐาน 46.00 บาท ประเมินด้วยวิธี DCF (WACC 9%, TG 3%) ราคาปิดมีส่วนเพิ่มได้อีก 31% ขณะนี้บริษัทกำลังมีดีลในธุรกิจอาหาร หากสำเร็จก็จะเป็นส่วนเพิ่มได้